Diari Oficial de la Generalitat Valenciana


Sumari del DOGV 7457, del 03-02-2015 (2015/747)

RESOLUCIÓ de 28 de gener de 2015, de la consellera d'Educació, Cultura i Esport, per la qual es declara la caducitat per paralització del procediment imputable a l'interessat i s'arxiva l'expedient de reconeixement de la Universitat Catòlica d'Alacant.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7457

Data del DOGV
:   03-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/747


Data del document
:   28-01-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 28 de gener de 2015, de la consellera d'Educació, Cultura i Esport, per la qual es declara la caducitat per paralització del procediment imputable a l'interessat i s'arxiva l'expedient de reconeixement de la Universitat Catòlica d'Alacant. [2015/747]  
El procediment de reconeixement d'una universitat privada, segons el que s'establix en la Llei Orgànica 6/2001, de 21 de desembre, d'Universitats, i en el Reial Decret 557/1991, de 12 d'abril, sobre creació i reconeixement d'universitats i centres universitaris, va ser iniciat a instància de José Luis Mendoza Pérez, president del Patronat de la Fundació Universitària San Antonio, per mitjà d'una sol·licitud de data 16 de maig de 2013 per al reconeixement de la Universitat Catòlica d'Alacant, i tramitat per la Direcció General d'Universitat, Estudis Superiors i Ciència amb el número d'expedient 126/2013.  
  
En virtut del que establix l'article 6.5, en relació amb l'article 2.2, de la Llei Orgànica 6/2001, de 21 de desembre, d'Universitats, en data 4 de març de 2014 es va requerir l'interessat per a esmenar la redacció de la proposta de les normes d'organització i funcionament de la Universitat Catòlica d'Alacant, perquè s'ajustara a la normativa mencionada.  
  
En virtut del que establix l'article 13.e del Reial Decret 557/1991, de 12 d'abril, sobre creació i reconeixement d'universitats i centres universitaris, en data 11 d'abril de 2014 es va requerir l'interessat perquè esmenara deficiències quant a la justificació de la possibilitat d'ús de les instal·lacions que albergarien la Universitat, ja que la documentació aportada no ho justificava perquè estava supeditada a una sèrie de condicions i per un temps insuficient per al desenrotllament del projecte de la Universitat.  
Vist que es va produir la paralització de l'expedient de reconeixement de la Universitat Catòlica d'Alacant per causes imputables a l'interessat, ja que no va aportar a l'expedient la documentació requerida en els escrits de data 4 de març de 2014 i 11 d'abril de 2014 mencionats abans, en data 1 d'octubre de 2014, per mitjà d'un requeriment del director general d'Universitat, Estudis Superiors i Ciència, es va advertir l'interessat que, transcorreguts tres mesos sense que presentara la documentació sol·licitada per a esmenar allò que s'havia indicat en els dits escrits, es produiria la caducitat del procediment i es procediria a l'arxivament de l'expedient, segons el que establix l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992).  
En exercici de les competències atribuïdes per l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i vista la proposta del director general d'Universitat, Estudis Superiors i Ciència de data 15 de gener de 2015 i de conformitat amb esta, basant-se en l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
  
Primer  
Declarar la caducitat del procediment de reconeixement de la Universitat Catòlica d'Alacant, perquè han transcorregut tres mesos des que l'Administració va requerir l'interessat perquè aportara la documentació que s'indica en els antecedents i evitara així la paralització del procediment.  
  
Segon  
Procedir a l'arxivament d'actuacions de l'expedient número 126/2013, de reconeixement de la Universitat Catòlica d'Alacant, tramitat per la Direcció General d'Universitat, Estudis Superiors i Ciència.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar potestativament un recurs de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de ser publicada.  
El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 28 de gener de 2015.- La consellera d'Educació, Cultura i Esport: María José Catalá Verdet.